डायल के प्रवक्ता ने बताया कि ओला और उबर को टर्मिनल-1 के सामने स्थित पार्किंग एरिया में जगह दी गई है। वहां, हर समय 50-50 ओला व उबर कैब खड़ी की जा सकती हैं। डोमेस्टिक टर्मिनल पर यह सेवा एक सितंबर से शुरू कर दी गई है। आगामी कुछ महीने में यह सेवा इंटरनेशनल एयरपोर्ट पर भी शुरू कर दी जाएगी। ज्ञात हो कि वर्तमान में एयरपोर्ट पर बगैर एप वाली काली-पीली टैक्सी, मेरू, मेघा और कार ऑन रेट की कार के खड़े होने की ही जगह तय है।